joelniklaus/EU_Wikipedias huggingface dataset:
Καστράκι Αρκαδίας

Το Καστράκι είναι ένα μικρό χωριό του Δήμου Γορτυνίας με μεγάλη ιστορική αξία. Την περίοδο 1999-2010 υπαγόταν στον Δήμο Τροπαίων.  Με την εφαρμογή του Προγράμματος "Καλλικράτης" ο Δήμος Τροπαίων καταργήθηκε οπότε το Καστράκι και εντάχθηκε στον νεοπαγή Δήμο Γορτυνίας.

Βρίσκεται  μετά το Καλλιάνι στο λαγκαδινό ρέμα κοντά στη συμβολή του με τον ποταμό Λάδωνα.  Ξεχωρίζει η εκκλησία του χωριού, ο Αγιος Δημήτριος. Βόρεια του χωριού και σε βρίσκεται η πηγή Καλυβίτσα.  Η παλιά ονομασία του χωριού ήταν Ρένεσι, τη σημερινή ονομασία πήρε το 1927. Από το 1965 δραστηριοποιείται ο Πολιτιστικός Σύλλογος Καστρακιωτών, ο οποίος ιδρύθηκε από κατοίκους του χωριού.

Ιστορική αναδρομή:

1970 : Επισήμως η κήρυξη της επανάστασης στην επαρχία Καρύταινας έγινε στα Λαγκάδια την 23η Μαρτίου με επίσημη δοξολογία στον ναό του Προδρόμου. Μετά το τέλος της δοξολογίας όλοι οι πρόκτιτοι παρήλασαν προ του Κανέλλου Δεληγιάννη και ασπάστηκαν τη δεξιά του, σαν ένδειξη αγάπης αλλά και υπακοής. Κατόπιν εντολής του Κανέλλου Δεληγιάννη συνεστήθη το στρατόπεδο στου Ρένεσι (Καστράκι) από Ακοβίτες, Λαγκαδινούς και Περαμερίτες, συνολικά 700 άτομα. Η προσωρινή αρχηγία του στρατοπέδου ανέλαβε τιμητικά ο γερο Στασινός Παπαδόπουλος, ως την άφιξη του Δημητράκη Δεληγιάννη, ενώ την επιμελητεία οι Μιχαλοπουλαίοι.

1821 : Μέσα από τις πηγές γνωρίζουμε ότι στις 21 Μαρτίου 1821, οι «Λιοδωρήσιοι», οι Ηραιάτες δηλαδή, με αρχηγό τον Δημητράκη Πλαπούτα ύψωσαν το λάβαρο της Επανάστασης στου Μπέτζι, στο Αλώνι του Καλλιντέρη.Την ίδια ημέρα, στην αντικρινή πλευρά της Ηραίας, ο Δεληγιάννης με τους Λαγκαδινούς και τους κατοίκους των όμορων χωριών, ύψωναν παράλληλα έτερον λάβαρο στου Ρένεσι (νυν Καστράκι).

Παραπομπές 

Χωριά του νομού Αρκαδίας
Δήμος Γορτυνίας
Beautiful Life (τραγούδι του Ace of Base)

Το Beautiful Life είναι ένα τραγούδι της σουηδικής μπάντας Ace of Base, το οποίο κυκλοφόρησε στις 20 Οκτωβρίου 1995. Το τραγούδι έφτασε μέχρι την 3η θέση στα τσαρτς στον Καναδά, ενώ έφτασε μέχρι τη 15η θέση στο Billboard Hot 100 στις ΗΠΑ και στο Ηνωμένο Βασίλειο. Επιπλέον, έφτασε στις πρώτες δέκα θέσεις των τσαρτς στην Δανία, τη Φινλανδία, τη Γαλλία και την Ουγγαρία, και στις πρώτες 20 θέσεις των τσαρτς στο Βέλγιο, τη Γερμανία, την Ιρλανδία και τη Σκωτία.

Τραγούδια του 1995
Σαμίρα Ιμπραήμ

Η Σαμίρα Ιμπραήμ (Αραβικά: سميرة إبراهيم, Δ.Φ.Α.: [sæˈmiːɾæ (ʔe)bɾɑˈhiːm]), γεννημένη γύρω στα 1987, είναι Αιγύπτια ακτιβίστρια που έγινε γνωστή κατά τη διάρκεια της Αιγυπτιακής επανάστασης.

Καθιστή διαμαρτυρία Ταχρίρ και συνέπειες 
Στις 9 Μαρτίου του 2011 έλαβε μέρος σε καθιστική διαμαρτυρία στην Πλατεία Ταχρίρ (Tahrir) στο Κάιρο. Ο στρατός διέλυσε με τη βία τους  συμμετέχοντες και η Σαμίρα μαζί με άλλες γυναίκες ξυλοκοπήθηκαν, δέχτηκαν ηλεκτρικόσοκ, τις έγδυσαν και βιντεοσκοπήθηκαν από στρατιώτες. Επίσης υποβλήθηκαν σε εξετάσεις παρθενίας. Οι εξετάσεις θεωρητικά διεξήχθησαν για να προστατευτούν οι στρατιώτες από κατηγορίες για βιασμούς. 

Μετά την επιτυχία να φέρει την υπόθεση στο δικαστήριο, στις 11 Δεκεμβρίου 2011 εκδόθηκε δικαστική εντολή που διέταξε να παύσουν οι εξετάσεις παρθενίας. Ωστόσο τον Μάρτιο του 2012 στρατιωτικό δικαστήριο απάλλαξε τον Δρ. Αντέλ Ελ Μογκ από κυρώσεις που του είχαν επιβληθεί και τον συνέδεαν με την εξέταση παρθενίας της Ιμπραήμ.

Η Ιμπραήμ υποσχέθηκε να πάει την υπόθεσή της στα διεθνή δικαστήρια.

2013 Ισχυρισμοί στο Twitter 
Νωρίτερα του Μαρτίου 2013, η Ιμπραήμ δέχθηκε κριτική αφότου κατηγορήθηκε από τον Σάμιουελ Τάντρος, ο οποίος έγραψε στην “The Weekly Standard”, ότι δημοσίευσε αντισημιτικές και αντιαμερικανικές δηλώσεις στον προσωπικό της λογαριασμό στο twitter. Αυτές οι δηλώσεις περιλάμβαναν αποφθέγματα του Αδόλφου Χίτλερ και έγραφαν: «Έχω ανακαλύψει με το πέρασμα των ημερών ότι καμιά δράση αντίθετη με την ηθική, κανένα έγκλημα ενάντια στην κοινωνία, λαμβάνει χώρα, εκτός από την περίπτωση των Εβραίων. Χίτλερ». Σε αντίδραση σε μια βομβιστική επίθεση ενός λεωφορείου Ισραηλιτών στην Βουλγαρία, έγραψε: «Σήμερα είναι μια πολλή γλυκιά ημέρα με πολύ γλυκά νέα.» Το 2012, στην επέτειο της τρομοκρατικής επίθεσης της 11ης Σεπτεμβρίου 2001, έγραψε στο twitter: «Σήμερα είναι η επέτειος του 9/11. Είθε κάθε χρόνος να έρχεται με την Αμερική να καίγεται».

Το Αμερικανικό Υπουργείο Εξωτερικών ακολούθως ανακοίνωσε ότι δεν θα δώσει το Διεθνές Βραβείο Θάρρους Γυναικών στην Ιμπραήμ μετά από αυτά τα σχόλια.

Στην αρχή, η Ιμπραήμ ισχυρίστηκε ότι ο προσωπικός της λογαριασμός στο twitter «πρόσφατα εκλάπη» και ότι «κανένα σχόλιο ρατσισμού και μίσους είναι δικό της». Ωστόσο έπειτα δήλωσε: «Αρνούμαι να απολογηθώ στο Σιωνιστικό λόμπι στην Αμερική ανεξαρτήτως των προηγούμενων αντι-Σιωνιστικών δηλώσεων, βρισκόμενη κάτω από την πίεση της Αμερικανικής κυβέρνησης και επομένως απέσυραν το βραβείο». Το Αμερικανικό Υπουργείο Εξωτερικών έπειτα δήλωσε ότι η Ιμπραήμ από τότε έφυγε από τις Ηνωμένες Πολιτείες για να επιστρέψει στην Αίγυπτο.

Στις 8 Μαρτίου 2013 μια εκπρόσωπος του Αμερικανικού Υπουργείου Εξωτερικών δήλωσε ότι «κατόπιν περαιτέρω αναθεώρησης, το υπουργείο αποφάσισε να μην την παρουσιάσει με το βραβείο», καθώς Αμερικανοί λειτουργοί «δεν θεώρησαν κάποιες από τις δημόσιες δηλώσεις της κατάλληλες. Δεν συμφωνούσαν με τις αξίες μας», προσθέτοντας ότι «υπήρχαν προφανώς κάποια προβλήματα στην διαδικασία αναθεώρησης και θα κάνουμε εγκληματολογική έρευνα στο πώς αυτό συνέβη».

Αναφορές 

Αιγύπτιοι φεμινιστές
Αιγύπτιοι ακτιβιστές
Ντόμινικ Νάγκι

Ο Ντόμινικ Νάγκι (Dominik Nagy, γεννήθηκε 8 Μαΐου 1995) είναι Ούγγρος ποδοσφαιριστής, ο οποίος αγωνίζεται ως πλάγιος μέσος για τη Χόνβεντ Βουδαπέστης.

Σταδιοδρομία σε συλλόγους 
Ο Νάγκι ξεκίνησε την επαγγελματική του σταδιοδρομία με την Πέτσι. Επίσης, αγωνίστηκε ως δανεικός στην Κοζάρμισλενι στο 2ο μισό της σεζόν 2012-13.

Φερεντσβάρος 
Στις 2 Απριλίου 2016, ο Νάγκι κατέκτησε το Πρωτάθλημα Ουγγαρίας με τη Φερεντσβάρος.

Λέγκια Βαρσοβίας 
Στις 22 Απριλίου 2017, ο Νάγκι σημείωσε το πρώτο του γκολ στην Εκστρακλάσα 2016-17 εναντίον της ΚΣ Κρακοβίας στο 18ο λεπτό του αγώνα, στο Στάδιο Στρατάρχη Γιούζεφ Πιουσούτσκι στην Κρακοβία της Πολωνίας.

Παναθηναϊκός (δανεισμός) 
Στις 14 Ιανουαρίου 2020, ο Παναθηναϊκός ανακοίνωσε τον δανεισμό του Νάγκι μέχρι το τέλος της σεζόν 2019-20.

Χόνβεντ Βουδαπέστης 
Στις 19 Ιανουαρίου 2021, εντάχθηκε στην ουγγρική Χόνβεντ Βουδαπέστης.

Εθνική ομάδα 
Ο Νάγκι συμμετείχε με την Εθνική Ουγγαρίας U19 στο Ευρωπαϊκό Πρωτάθλημα U19 του 2014 και με την Εθνική Ουγγαρίας U20 στο Παγκόσμιο Κύπελλο U20 του 2015.

Το Νοέμβριο του 2016, ο Νάγκι έλαβε την πρώτη του κλήση στην Εθνική Ουγγαρίας ανδρών για τους αγώνες εναντίον της Ανδόρας και της Σουηδίας, όπου έκανε το ντεμπούτο του εναντίον της δεύτερης στις 15 Νοεμβρίου 2016.

Παραπομπές

Εξωτερικοί σύνδεσμοι 
 Προφίλ στο HLSZ (στα ουγγρικά)
   
 Προφίλ στο Transfermarkt.com

Ούγγροι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Ουγγαρίας Κ17
Ποδοσφαιριστές Εθνικής Ουγγαρίας Κ19
Ποδοσφαιριστές Εθνικής Ουγγαρίας Κ20
Ποδοσφαιριστές Εθνικής Ουγγαρίας Κ21
Ποδοσφαιριστές Εθνικής Ουγγαρίας
Ποδοσφαιριστές Πέτσι Μέτσεκ ΦΚ
Ποδοσφαιριστές Φερεντσβάρος
Ποδοσφαιριστές Α΄ Κατηγορίας Ουγγαρίας
Ποδοσφαιριστές Λέγκια Βαρσοβίας
Ποδοσφαιριστές Εκστρακλάσα
Ξένοι ποδοσφαιριστές στην Πολωνία
Ούγγροι ποδοσφαιριστές στο εξωτερικό
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ποδοσφαιριστές Χόνβεντ Βουδαπέστης
Ο Επαναστάτης Ποπολάρος

Ο επαναστάτης ποπολάρος είναι ταινία παραγωγής Φίνος Φιλμ του 1971 σε σενάριο και σκηνοθεσία Γιάννη Δαλιανίδη. Η ιστορία είναι βασισμένη στο θεατρικό έργο του Γρηγορίου Ξενόπουλου με τίτλο "Ο ποπολάρος".

Διανομή ρόλων

 Κώστας Πρέκας ως Ζέπος Πεμπονάρης
 Μπέτυ Λιβανού ως Έλντα Δημαρά 
 Διονύσης Παπαγιαννόπουλος ως Κόντε Δημαράς
 Ανδρέας Φιλιππίδης  ως Μαρινέρι
 Παντελής Ζερβός 
 Κατερίνα Γιουλάκη ως Ιζαμπέλα Μαρινέρι
 Άρης Μαλιαγρός ως Κόντε Τσεζάρε Ροζάρο
 Καίτη Ιμπροχώρη ως Κιάρα 
 Τόνια Καζιάνη ως Τερέζα
 Σπύρος Καλογήρου 
 Τέλης Ζώτος 
 Μαίρη Λαλοπούλου 
 Νίκος Δενδρινός 
 Νίκος Μπιτζάνης 
 Λούλα Ιωαννίδου 
 Δώρα Φύτιζα 
 Αμαλία Λαχανά 
 Γιώργος Τσαούσης 
 Σταύρος Κλέωπας

Εξωτερικοί σύνδεσμοι 
Ο Επαναστάτης Ποπολάρος στην Ταινιοθήκη της Ελλάδος

Ο Επαναστάτης Ποπολάρος στην Finos Film

Ο Επαναστάτης Ποπολάρος στο Cine.gr

Παραμποπές 

Ελληνικές ταινίες
Ταινίες του 1971
Ελληνόφωνες ταινίες
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ταινίες σε σκηνοθεσία Γιάννη Δαλιανίδη
Ταινίες σε σενάριο Γιάννη Δαλιανίδη
Ταινίες με μουσική σύνθεση Μίμη Πλέσσα
Ταινίες βασισμένες σε θεατρικά έργα
Βλάντο Γκορέσκι

Ο Βλάντο Γκορέσκι (γενν. 21 Απριλίου 1958 στην Μπίτολα της νότιας Γιουγκοσλαβίας) είναι ζωγράφος από τη Βόρεια Μακεδονία.

Σπούδασε στην Ακαδημία Καλών Τεχνών στη Λιουμπλιάνα της Σλοβενίας,,,,.
Έχει συμμετάσχει σε πάνω από εκατό εκθέσεις τέχνης σε όλο τον κόσμο,,, ,,,...
Έχει κερδίσει πάνω από είκοσι βραβεία για καλλιτεχνικά επιτεύγματα.

Βιβλιογραφία
 Vlado Goreski, Drypoint I, Galerie Jan SENNY, 2019.
 Vlado Goreski, Nocturne, variationer, Galerie Van Gis, 2018.

Παραπομπές

Εξωτερικοί σύνδεσμοι 

 GORESKI tutte le informazioni
 Grafiche divagazioni - Grafiche divagazioni - Incisori Contemporanei

ζωγράφος
Δοκός Ροδόπης

Η Δοκός είναι μεγάλο πεδινό χωριό της Θράκης στην Περιφερειακή Ενότητα Ροδόπης.

Γεωγραφικά - Ιστορικά στοιχεία 
Η Δοκός βρίσκεται στα βόρεια της πεδιάδας της Κομοτηνής, κοντά και ανατολικά του Μακροπόταμου σε υψόμετρο 100 μέτρα. Απέχει 23 χλμ. Α. από την Κομοτηνή και περίπου 4 χλμ. Α.-ΒΑ. από την Φιλλύρα (έδρα του δήμου) και κατοικείται από μουσουλμάνους Έλληνες πολίτες από τους οποίους μεγάλο μέρος τους είναι Πομάκοι που μετανάστευσαν σε διαφορετικά χρονικά διαστήματα. Την άνοιξη κάθε χρόνο διοργανώνουν τη θρησκευτική γιορτή «Μεβλίτ» με μεγάλη συμμετοχή  από χωριά της περιοχής. Στα δυτικά του χωρίου και σε απόσταση 1 χλμ. υπήρχε ο οικισμός Αγορά που οι κάτοικοι του εγκαταστάθηκαν στη Δοκό και στη Σκιάδα ενώ στα νότια του χωριού βρίσκεται κλειστό αθλητικό γυμναστήριο που κτίστηκε με τη βοήθεια της Περιφέρειας.

Την περίοδο της τουρκοκρατίας ονομαζόταν Τομπρούκ-κιοϊ ενώ μετά την απελευθέρωση της Θράκης αναφέρεται επίσημα ως Δοκός το 1924 στο ΦΕΚ 194Α - 14/08/1924 να προσαρτάται στην ομώνυμη κοινότητα. Το 1971 προσαρτήθηκε στη Δοκό ο καταργούμενος οικισμός Αγορά. Σύμφωνα με το Πρόγραμμα «Καλλικράτης» αποτελεί την τοπική κοινότητα Δοκού που υπάγεται στη δημοτική ενότητα Φιλλύρας του Δήμου Αρριανών και σύμφωνα με την απογραφή του 2011 έχει ως πληθυσμό 970 κατοίκους.

Παραπομπές 

Χωριά του νομού Ροδόπης
Δήμος Αρριανών
Τζούλας (οικογένεια)

Η Οικογένεια Τζούλα, ήταν βυζαντινή αριστοκρατική οικογένεια που άκμασε από τα μέσα του 7ου αιώνα. Μετά το τέλος της Βυζαντινής Αυτοκρατορίας έκανε κλάδους σε άλλες περιοχές με απογόνους ως σήμερα, όπως στη Σάμο, Αττική, Μακεδονία, Ήπειρο, Δημητριάδα (Βόλο), Πελοπόννησο, κ.α., εντός και εκτός Ελλάδας, με το αυτό επώνυμο ή ομόρριζα επώνυμα, κατά τις αναγκαίες μεταβολές που υπέστη το επώνυμο λόγω διωγμών της Οικογένειας Τζούλα κατά την Τουρκοκρατία, όπως συνέβη π.χ. σε περιοχές της Ηπείρου και της Αττικής. Οι Τζούλα ή Τζουλαίοι είναι μία από τις παλαιότερες γνωστές αριστοκρατικές οικογένειες της πρωτοβυζαντινής περιόδου. Οι Γενεαλογίες της οικογένειας από τον 7ο και 17ο αιώνα αναφέρουν τον Πρωτοσπαθάριο Ιωάννη Τζούλα, Πρωτονοτάριο Φωτεινό Τζούλα, Στρατηγό Ιωάννη Τζούλα, Ιγνάτιο Τζούλα Επίσκοπο Λαρίμων, Λέων Τζούλα Γενικό Λογοθέτη ευνοούμενο του αυτοκράτορα Κωνσταντίνου Ε΄ (741-775).

Παραπομπές

Οικογένειες της Βυζαντινής Αυτοκρατορίας
Αλάριχος Β΄

Ο Αλάριχος Β΄, γοτθικά: 𐌰𐌻𐌰𐍂𐌴𐌹𐌺𐍃 Alareiks, δηλ. όλων ρηξ (π.458/466 - Αύγουστος 507) ήταν βασιλιάς των Βησιγότθων. Διαδέχθηκε τον Εύριχο ως βασιλιάς των Βησιγότθων στην Τουλούζη τον Δεκέμβριο του 484. Ήταν δισεγγονός του διάσημου Αλάριχου Α΄ που είχε λεηλατήσει τη Ρώμη το 410. Ίδρυσε την πρωτεύουσά του στο Αιρ-συρ-λ'Αντούρ (Vicus Julii) στην Ακουιτανία. Η επικράτειά του περιελάμβανε, όχι μόνο το μεγαλύτερο μέρος της Ισπανίας (εκτός του βορειο-δυτικού μέρους της), αλλά επίσης και την Ακουιτανία της Γαλατίας και το μεγαλύτερο μέρος της -ως τότε αδιαίρετης- Ναρβωνικής της Γαλατίας (Gallia Narbonensis).

Η βασιλεία του
Ο ιστορικός Χέρβιχ Βόλφραμ αρχίζει το κεφαλαιό του για τον 8ο βασιλιά των Βησιγότθων λέγοντας πως "η βασιλεία του Αλάριχου δεν αναφέρεται πλήρως στις πηγές και οι λίγες πληροφορίες επισκιάζονται από το τέλος του στη μάχη του Βουγιέ και την πτώση του βασιλείου της Τουλούζης". Ένα παράδειγμα είναι ο Ισίδωρος της Σεβίλλης, που έχει μία μόνο παράγραφο για τη βασιλεία του Αλάριχου Β΄ και είναι κυρίως για το τέλος του στη μάχη.

Παραπομπές

Πηγές
 Edward Gibbon, History of the Decline and Fall of the Roman Empire Chapter 38
 Alarico II (in Spanish), Diccionario biográfico español, Luis Agustín García Moreno, Real Academia de la Historia.

Γότθοι
Μάζα Αποκορώνου

Η Μάζα είναι χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης. Απέχει 37 χιλιόμετρα από τα Χανιά και είναι κτισμένη σε υψόμετρο 160 μ.

Ιστορικά στοιχεία 
Το χωριό αναφέρεται από τον Φραντσέσκο Μπαρότσι το 1577 ως Masa, στην επαρχία Αποκορώνου. Στην ενετική απογραφή του 1583 από τον Καστροφύλακα αναφέρεται μαζί με τα χωριά Φίλιππος και Χάμπαθα, με συνολικά 128 κατοίκους με 3 προνομιούχους. Στην απογραφή του Φραντσέσκο Μπαζιλικάτα το 1630 αναφέρεται ως Masa Alicambo. Στην αιγυπτιακή απογραφή του 1834 όπου αναφέρεται ως Maza ότι είχε αμιγώς χριστιανικό πληθυσμό, με 15 χριστιανικές οικογένειες.

Το 1881 ανήκε στον δήμο Μαθέ και σύμφωνα με την απογραφή είχε αμιγώς χριστιανικό πληθυσμό, με 137 κατοίκους. Στην απογραφή του 1900 είχε 162 κατοίκους και ανήκε στον δήμο Γεωργιούπολης. Το 1920 αναφέρεται ως έδρα ομώνυμου αγροτικού δήμου. Η Μάζα το 1925 ορίστηκε έδρα κοινότητας μέχρι την Καποδιστριακή διοικητική διαίρεση το 1997, όταν προσαρτήθηκε στον δήμο Κρυνονερίδας.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Στην κεντρική πλατεία του χωριού βρίσκεται ο ναός του Αγίου Νικολάου του Μαζιανού. Ανήκει στον τύπο του μονόχωρου καμαρόσκεπου. Ο ναός στο εσωτερικό του είναι κατάγραφος, και σύμφωνα με την κτητορική επιγραφή, η οποία σώζεται στη βορειοδυτική γωνία του ναού, οι τοιχογραφίες είναι έργο του Ιωάννη Παγωμένου. Σύμφωνα με την επιγραφή χρονολογούνται το 1325-1326. Γύρω και μέσα στον ναό ανακαλύφθηκαν κατά τη διάρκεια σωστικής ανασκαφής τάφοι άγνωστης χρονολογίας.

Κοινότητα Μάζης 
Εκτός από την έδρα της, η Κοινότητα Μάζης περιλαμβάνει και τους οικισμούς Φονές και Χάμπαθα. Η απογραφή του 2011 αναφέρει:

 Μάζα, η (100)
 Φονές, ο (120)
 Χάμπαθα, τα (32)

Συνολικά η κοινότητα έχει 252 κατοίκους.

Η Κοινότητα εκπροσωπείται από τον Πρόεδρο κ. Γεώργιο Παλιουδάκη.

Κοινοτάρχες Μάζης 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Μάζης.

Παραπομπές 

Χωριά του νομού Χανίων
Δήμος Αποκορώνου
Ραμνή Χανίων

Η Ραμνή είναι χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης. Απέχει 29 χιλιόμετρα από τα Χανιά και είναι κτισμένη σε υψόμετρο 400 μ. Έχει διάσπαρτη ανάπτυξη, η οποία όμως είναι εντονότερη κατά μήκος της επαρχιακής οδού που διασχίζει το χωριό.

Ιστορικά στοιχεία 
Ο Φραντς Ζίμπερ πρότεινε ότι κατά την αρχαιότητα στην περιοχή βρισκόταν η πόλη Ραμνούς, λόγω της ομοιότητας του ονόματος. Άλλοι ιστορικοί, όπως ο Πωλ Φορ, τοποθέτησαν την Ραμνούντα κοντά στη μονή Χρυσοσκαλίτισσας. Ανάμεσα στα χωριά Ραμνή και Παϊδοχώρι έχουν βρεθεί λείψανα λαξευτού ελληνορωμαϊκού κυκλικού τάφου. Το χωριό δεν αναφέρεται στις ενετικές απογραφές στα τέλη του 16ου αιώνα, αλλά υπήρχε, καθώς αναφέρεται στο χρονικό του Αντόνιο Τριβάν, του 1645, ως Ramni. Κατά τους οθωμανικούς χρόνους το χωριό ήταν βακούφι. Αναφέρεται στο έργο Κρητικά του Μιχαήλ Χουρμούζη, το 1842.

Το 1881 ανήκε στον δήμο Φρε και σύμφωνα με την απογραφή είχε αμιγώς χριστιανικό πληθυσμό, με 270 κατοίκους. Στην απογραφή του 1900 είχε 247 κατοίκους και ανήκε στον ίδιο δήμο. Το 1920 αναφέρεται ως έδρα ομώνυμου αγροτικού δήμου. Η Ράμνη το 1925 ορίστηκε έδρα κοινότητας μέχρι την Καποδιστριακή διοικητική διαίρεση το 1997, όταν προσαρτήθηκε στον δήμο Αρμένων.

Αναλυτικά η δημογραφική πορεία του χωριού σύμφωνα με τις απογραφές:

Κοινότητα Ραμνής 
Εκτός από την έδρα της, η Κοινότητα Ραμνής περιλαμβάνει και τους οικισμούς Κυριακοσέλλια και Χιλιομουδού. Η απογραφή του 2011 αναφέρει:

 Κυριακοσέλλια, τα (32)
 Ραμνή, η (103)
 Χιλιομουδού, η (37)

Συνολικά η κοινότητα έχει 172 κατοίκους.

Η Κοινότητα εκπροσωπείται από τον Πρόεδρο κ. Ιωάννη Ματσαμάκη.

Κοινοτάρχες Ραμνής 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ραμνής.

Παραπομπές 

Χωριά του νομού Χανίων
Δήμος Αποκορώνου
Πεμόνια Χανίων

Τα Πεμόνια είναι χωριό και έδρα ομώνυμης κοινότητος του δήμου Αποκορώνου στην περιφερειακή ενότητα Χανίων της Κρήτης.Απέχουν 29 χιλιόμετρα από τα Χανιά και είναι κτισμένα σε υψόμετρο 210 μ. στους πρόποδες των Λευκών Ορέων. Η οικονομία του χωριού είναι κυρίως αγροτική, με καλλιέργειες ελιών και αμπελιών, ενώ υπάρχουν και δύο βιοτεχνίες κατασκευής επίπλων.

Ιστορικά στοιχεία 
Η αρχαιότερη μνεία στο χωριό γίνεται το 1536, με το όνομα Pomogna. Ο Φραντσέσκο Μπαρότσι το 1577 αναφέρει πέντε χωριά με το όνομα Pamonia, στην επαρχία Αποκορώνου, τα Pamonia Gharigho, Pamonia Barbarigo, Pamonia Polani, Pamonia Barozzi και Pamonia Zane. Στην ενετική απογραφή του 1583 από τον Καστροφύλακα αναφέρονται τα Pomonia de Polani et Callafati, με 144 κατοίκους, τα Pomonia de Mr Anto Zangarol, με 162 κατοίκους, τα Pomonia de ma Zuana Barozzi, με 389 κατοίκους, και τα Pomonia de mr Francesco Pollani, με 103 κατοίκους. Συνολικά σε αυτά τα χωριά κατοικούσαν 34 προνομιούχοι. Στην απογραφή του Φραντσέσκο Μπαζιλικάτα το 1630 αναφέρονται οι οικισμοί Pomogna Zane, Pomogna Polani και Pomogna Barozzi.

Στην αιγυπτιακή απογραφή του 1834 αναφέρεται ως Πεμόνια και σε αυτό κατοικούσαν 25 χριστιανικές και 10 μουσουλμανικές οικογένειες. Θεωρείται ότι η αυξημένη παρουσία μουσουλμάνων στο χωριό οφείλεται στο γεγονός ότι κάποιοι Βενετοί άρχοντες της περιοχής δεν ήθελαν να χάσουν την περιουσία τους και έτσι εξισλαμίστηκαν. Η προφορική παράδοση του χωριού αναφέρει ότι η συμπεριφορά τους ήταν ιδιαίτερα εριστική.

Το 1881 τα Πεμόνια ανήκαν στον δήμο Φρε και σύμφωνα με την απογραφή είχαν αμιγώς χριστιανικό πληθυσμό, με 367 κατοίκους. Στην απογραφή του 1900 είχε 453 κατοίκους και ανήκαν στον ίδιο δήμο. Το 1920 αναφέρεται ως έδρα ομώνυμου αγροτικού δήμου. Τα Πεμόνια το 1925 ορίστηκαν έδρα κοινότητας μέχρι την Καποδιστριακή διοικητική διαίρεση το 1997, όταν προσαρτήθηκε στον δήμο Φρε.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Σε πλάτωμα λόφου εντός του χωριού βρίσκεται ο ναός του Αγίου Γεωργίου, στο εσωτερικό του οποίου σώζονται τοιχογραφίες. Κτήτορας του ναού αναφέρεται σε επιγραφή να είναι ο μοναχός Λαυρέντιος.

Στο χωριό επίσης υπάρχει και ο ιερός ναός της Θεοτόκου. Η εκκλησία γιορτάζει κάθε 15υγουστο και συνήθως γίνεται πανηγυρι στο χωριό.

Διοικητικά στοιχεία

Κοινότητα Πεμονίων 
Περιλαμβάνοντας μόνον την έδρα της, η Κοινότητα Πεμονίων έχει 107 κατοίκους σύμφωνα με την απογραφή του 2011.

Η Κοινότητα εκπροσωπείται από την Πρόεδρο κ. Μαρία Βατσάκη.

Κοινοτάρχες Πεμονίων 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Πεμονίων.

Παραπομπές 

Χωριά του νομού Χανίων
Δήμος Αποκορώνου
Γραμμένη Δράμας

Η Γραμμένη Δράμας είναι πεδινό χωριό της Ανατολικής Μακεδονίας στην Περιφερειακή Ενότητα Δράμας και αποτελεί δημοτική ενότητα του Δήμου Προσοτσάνης. Βρίσκεται στα δυτικά του νομού, πολύ κοντά στις πηγές του Αγγίτη ποταμού και στο σπήλαιο του Αγγίτη (ή σπήλαιο του Μααρά), σε υψόμετρο 125 μέτρων. Η τοποθεσία του χωριού είναι πολύ κοντά στο όρος Φαλακρό προς βορρά, και προς δυσμάς στο Μενοίκιο όρος.  Οι μόνιμοι κάτοικοι του χωριού ανέρχονται σε 320, σύμφωνα με την απογραφή του 2011.

Ιστορικά στοιχεία 
Η παρουσία του ανθρώπου στην περιοχή της Γραμμένης καταγράφεται κατά τους ιστορικούς χρόνους, μια και ανασκαφές στο δημοτικό διαμέρισμα της Γραμμένης έφεραν στο φως αρχαίο οικισμό, ο οποίος χρονολογείται από την θρακική εποχή και επιβίωσε μέχρι τα ρωμαϊκά χρόνια. Στο Αρχαιολογικό Μουσείο Δράμας υπάρχει επιτύμβια στήλη, που βρέθηκε και η οποία περιγράφει τις στρατιωτικές επιτυχίες ενός Pωμαίου λεγεωνάριου με το όνομα Τιβέριος Κλαύδιος Μάξιμος, ο οποίος διακρίθηκε στον πόλεμο της Δακίας (2ος αιώνας).

Νεότερα χρόνια 
Ο ενοριακός Ιερός Ναός Γεννήσεως της Θεοτόκου Γραμμένης χτίστηκε στην ίδια θέση με το παλαιό ναό. Ήταν μονόκλιτη βασιλική την οποία κατασκεύασε ο τοπικός μπέης για να εξυπηρετήσει τους χριστιανούς της περιοχής. Ο σημερινός ιερός ναός του χωριού χτίσθηκε μεταξύ 1965 και 1968. Στις 18 Αυγούστου του 1968 εγκαινιάστηκε από τον μητροπολίτη Ζιχνών και Νευροκοπίου Νικόδημο Βαλινδρά. Εφήμερος ήταν ο Κυριάκος Παυλίδης, ο οποίος και θεωρείται ο κτήτορας του Ιερού Ναού. Ήταν εφημέριος του ναού από το 1960 έως τις 8 Σεπτεμβρίου 1970. Το πανηγύρι του χωριού γιορτάζει την Γέννηση της Θεοτόκου και λαμβάνει χώρα στις 7-9 Σεπτεμβρίου. 

Στις αρχές του 20ου αιώνα κατασκευάστηκε λίγο έξω από το χωριό υδρόμυλος, που οι κάτοικοι αποκαλούσαν απλά «ο Μύλος» και εξυπηρετούσε τις αλεστικές ανάγκες των γύρω χωριών. Το χαρακτηριστικό του «Μύλου» ήταν και παραμένει ο μεγάλος γεροπλάτανος, που σήμερα μετρά μία περίμετρο 12 μέτρων και η φυλλωσιά του καλύπτει μία έκταση 1,5 στρεμμάτων περίπου. 

Οι κάτοικοι του χωριού ασχολούνται κυρίως με την γεωργία. Χαρακτηριστική καλλιέργεια της περιοχής Γραμμένης είναι η καλλιέργεια καπνού, ιδιαίτερα της ποικιλίας «μπασμάς».

Φωτογραφίες

Παραπομπές 

Χωριά του νομού Δράμας
Δήμος Προσοτσάνης
Άννα των Βουρβόνων-Πάρμας

Η Άννα (γαλλ. Anne, 18 Σεπτεμβρίου 1923 - 1 Αυγούστου 2016) από τον Οίκο των Βουρβόνων-Πάρμας ήταν κόρη του πρίγκιπα των Βουρβόνων-Πάρμας και με τον γάμο της έγινε βασίλισσα της Ρουμανίας.

Βιογραφία
Η Άννα Αντωνία Φραγκίσκη Καρλόττα Ζίτα Μαργαρίτα ήταν η μόνη κόρη του Ρενέ των Βουρβόνων-Πάρμας και της Μαργαρίτας των Σ.Χ.Σ.Γκλύκσμπουργκ, κόρης του Βάλντεμαρ της Δανίας.

Οικογένεια
Παντρεύτηκε το 1948 τον Μιχαήλ της Ρουμανίας και είχε τέκνα:
 Μαργαρίτα γενν. 1949, παντρεύτηκε τον Ράντου της Ρουμανίας.
 Ελένη γενν. 1950, παντρεύτηκε πρώτα τον Ρόμπιν Μέντγορθ-Μιλς και μετά τον Αλεξάντερ Νίξον ΜακΆτηρ.
 Ειρίνη γενν. 1953, παντρεύτηκε πρώτα τον Τζον Κρόιγκερ και μετά τον Τζον Ουέσλεϋ Ουόκερ.
 Σοφία γενν. 1957, παντρεύτηκε τον Αλαίν Μπιαρνέιξ.
 Μαρία γενν. 1964, παντρεύτηκε τον Καζιμίερζ Βιεσλάφ Μυστκόφσκι.

Πηγές
 Radu, Prince of Hohenzollern-Veringen, Anne of Romania: A War, an Exile, a Life, Bucharest: The Romanian Cultural Foundation Publishing House, Bucharest, 2002 ISBN 973-577-338-4. (A quasi-official biography by her son-in-law, originally published in Romanian as Un război, un exil, o viaţă, Bucharest, 2000).

Παραπομπές 

Οίκος των Βουρβόνων-Πάρμας
Πριγκίπισσες των Βουρβόνων-Πάρμας
Βασίλισσες της Ρουμανίας (σύζυγοι βασιλέων)
Καράνος Χανίων

Ο Καράνος είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 27 χιλιόμετρα από τα Χανιά και είναι κτισμένος σε υψόμετρο 500 μ. Κοντά στο χωριό βρίσκονται τα φαράγγια των Μποριανών και της Ραϊμιάς.

Κοινότητα Καράνου 
Εκτός από την έδρα της, η Κοινότητα Καράνου περιλαμβάνει και τον οικισμό Καρές. Η απογραφή του 2011 αναφέρει:

 Καράνος, ο (81)
 Καρές, αι (7)

Συνολικά η κοινότητα έχει 88 κατοίκους.

Η Κοινότητα εκπροσωπείται από τον Πρόεδρο κ. Μύρωνα Φραγγεδάκη.

Κοινοτάρχες Καράνου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Καράνου.

Ιστορικά στοιχεία 
Η παλαιότερη μνεία στο χωριό γίνεται σε έγγραφο του 1388, όπου αναφέρεται ως φέουδο του Danielis με την ονομασία Acaranu. Η ετυμολογία του ονόματος δεν είναι γνωστή. Σύμφωνα με μία άποψη προέρχεται την αρχαία λέξη κάρανος, η οποία αναφέρεται στον ανώτατο άρχοντα μιας περιοχής. Μια άλλη άποψη, η οποία διατυποώθηκε από τον Τωμαδάκη, ετυμολογεί το όνομα από το παλαιοσλαβικό karan, το οποίο εντάχθηκε στα ελληνικά κατά τον Μεσαίωνα με την έννοια του μετανοώντος μοναχού. Ο Στέργιος Σπανάκης επισημαίνει ότι ένας τέτοιος μοναχός μπορεί να ήταν ο πρώτος οικιστής του χωριού.

Το χωριό αναφέρεται από τον Φραντσέσκο Μπαρότσι το 1577 ως Gauranu, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως Acaranu με 178 κατοίκους, και 31 οφειλόμενες αγγαρίες. Kαι ο Φραντσέσκο Μπαζιλικάτα το 1630 αναφέρει το χωριό ως Gauranu. Στην αιγυπτιακή απογραφή του 1834 αναφέρεται ως Kharanos μαζί με άλλα χωριά της περιοχής των Λάκκων.

Το 1881 ανήκε στον δήμο Λάκκων και σύμφωνα με την απογραφή είχε 122 κατοίκους. Στην απογραφή εκείνη αναφέρεται ως Καράνου. Στην απογραφή του 1900 είχε 147 κατοίκους και υπαγόταν στον ίδιο δήμο. Το 1925 το χωριό προσαρτήθηκε στην τότε Κοινότητα Καρών, η οποία το 1984 μετονομάστηκε σε Κοινότητα Καράνου. Το 1971 προσαρτήθηκε στον Καράνο ο οικισμός Σκαφιδάκια. Η κοινότητα συνέχισε να υπάρχει μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Μουσούρων. Το 2011 έγινε πάλι κοινότητα του νέου δήμου Πλατανιά.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Στο χωριό βρίσκονται οι παλιοί ναοί του Αγίου Δημητρίου και της Παναγίας της Μουσούραινας. Ο ναός του Αγίου Δημητρίου χρονολογείται από τους ενετικούς χρόνους και έχει υποστεί επεμβάσεις σε μεταγενέστερες εποχές. Στο εσωτερικό του σώζονται σε κακή κατάσταση τοιχογραφίες. Ο ναός της Παναγίας είναι επίσης μονόχωρος καμαρόσκεπος. Στο εσωτερικό του σώζονται τοιχογραφίες, όπως μια παράσταση του έφιππου αγίου Γεωργίου, καθώς και τμήμα επιγραφής.

Κάθε Ιούνιο στο χωριό διοργανώνεται γιορτή ;αγρότισσας και κερασιού. Επίσης στο χωριό διοργανώνεται πανηγύρι για τον εορτασμό του Γενέθλιου της Θεοτόκου.

Παραπομπές 

Χωριά του νομού Χανίων
Δήμος Πλατανιά
Κώστας Γόντικας

Για τον πολιτικό δείτε: Κωστής Γόντικας

Ο Κωνσταντίνος «Κώστας» Γόντικας (Μαρούσι, 15 Μαρτίου 1994), είναι Έλληνας επαγγελματίας καλαθοσφαιριστής. Με ύψος 2,06 μέτρα αγωνίζεται ως σέντερ για τον Α.Σ. Καρδίτσας.

Λύκειο 
Ο Γόντικας έπαιξε λυκειακή καλαθοσφαίριση στο Κολλέγιο Αθηνών στο Ψυχικό.

Κολεγιακή καλαθοσφαίριση 
Ο Γόντικας έπαιξε κολεγιακή καλαθοσφαίριση στην 3η κατηγορία της NCAA, με τους NYU Βάιολετς του Πανεπιστημίου της Νέας Υόρκης, από το 2012 έως το 2016.

Επαγγελματική σταδιοδρομία 
Ο Γόντικας ξεκίνησε την επαγγελματική του σταδιοδρομία το 2016, με τον Παναθηναϊκό. Έκανε το ντεμπούτο του στην Α1 Εθνική στις 13 Νοεμβρίου 2016, σε μία νίκη με 80-65 εναντίον του Κολοσσού Ρόδου. Αποδεσμεύτηκε από τον Παναθηναϊκό στις 20 Ιουνίου 2017, έχοντας κατακτήσει το νταμπλ στην Ελλάδα.  

Τον Αύγουστο του 2017, υπέγραψε με τον Απόλλων Πατρών. 

Στις 26 Ιουνίου 2018, εντάχθηκε στον Ήφαιστο Λήμνου. Με τη φανέλα του Ηφαίστου Λήμνου σε 14 αγώνες είχε 3.1 πόντους και 2 ριμπάουντ κατά μέσο όρο. 

Στις 18 Ιουλίου 2019, υπέγραψε τριετές συμβόλαιο με το Περιστέρι. Τη σεζόν 2019-20 μέτρησε 3.2 πόντους και 1.3 ριμπάουντ μ.ό. σε 18 συμμετοχές στο Πρωτάθλημα Ελλάδας. Στις 31 Ιουλίου 2020, έμεινε ελεύθερος από το Περιστέρι. 

Την 1η Αυγούστου 2020, ανακοινώθηκε από την ΑΕΚ, για ένα χρόνο. 

Στις 16 Αυγούστου 2021, συμφώνησε με την ομάδα του Ιωνικού Νίκαιας. Στις 23 Οκτωβρίου, έκανε τρία ατομικά ρεκόρ καριέρας στο Πρωτάθλημα Ελλάδας, αφού κόντρα στον Κολοσσό Ρόδου πέτυχε 21 πόντους, 12 ριμπάουντ και 32 βαθμούς στο σύστημα αξιολόγησης, ενώ  ισοφάρισε το ρεκόρ καριέρας στις τάπες έχοντας δύο. Επίσης, με τους 21 πόντους ξεπέρασε του 200 πόντους στην διοργάνωση συνολικά. Τον Μάρτιο του 2022, αποχώρησε από τον Ιωνικό, έχοντας αγωνιστεί σε 15 αγώνες στο Πρωτάθλημα Ελλάδας, με μέσο όρο 9.1 πόντους, 2.9 ριμπάουντ και 1.1 μπλοκ. 

Τον Μάρτιο του 2022, συμφώνησε με τη ρουμάνικη Πιτέστι μέχρι το τέλος της σεζόν. Με την ομάδα είχε μέσους όρους 11 πόντους, 4.6 ριμπάουντ και 1.2 μπλοκ. 

Στις 9 Αυγούστου 2022, ανακοινώθηκε από τον Α.Σ. Καρδίτσας για τη σεζόν 2022-23.

Διεθνής σταδιοδρομία 
Ο Γόντικας έχει αγωνιστεί με τις «μικρές» Εθνικές ομάδες της Ελλάδας, με τις οποίες έχει συμμετάσχει στο Ευρωπαϊκό Πρωτάθλημα U18 του 2012 και στο Ευρωπαϊκό Πρωτάθλημα U20 του 2013.

Τίτλοι-Διακρίσεις

Συλλογικοί

Παναθηναϊκός 
Πρωτάθλημα Ελλάδας: (2017)
Κύπελλο Ελλάδας: (2017)

Προσωπική ζωή 
Ο πατέρας του, Δημήτρης, είναι πρώην διεθνής πετοσφαιριστής. Ο παππούς του είναι ο πολιτικός Κωστής Γόντικας.

Παραπομπές

Εξωτερικοί σύνδεσμοι 
 Προφίλ Αρχείου FIBA 
 Προφίλ στο fibaeurope.com 
 Προφίλ στο Euroleague.net 
 Προφίλ στο Eurobasket.com 
 Προφίλ Basket League Ελλάδας (στα αγγλικά) 
 Προφίλ Basket League Ελλάδας 
 Προφίλ στο bgbasket.com 
 Προφίλ στο paobc.com 
 Bio στο NYU College 
 Προφίλ στο Twitter 

Έλληνες καλαθοσφαιριστές
Σέντερ
Πάουερ φόργουορντ
Καλαθοσφαιριστές ΠΑΟ
Καλαθοσφαιριστές Απόλλωνα Πατρών
Καλαθοσφαιριστές Ηφαίστου Λήμνου
Καλαθοσφαιριστές Περιστερίου
Καλαθοσφαιριστές Ιωνικού Νίκαιας
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Βατόλακκος Χανίων

Ο Βατόλακκος είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 15 χιλιόμετρα από τα Χανιά και είναι κτισμένος σε υψόμετρο 100 μ. στην κοιλάδα του ποταμού Κερίτη, και περιβάλλεται από πορτοκαλεώνα.

Κοινότητα Βατολάκκου 
Εκτός από την έδρα της, η Κοινότητα Βατολάκκου περιλαμβάνει και τον οικισμό Σκονίζο. Η απογραφή του 2011 αναφέρει:

 Βατόλακκος, ο (654)
 Σκονίζον, το (7)

Συνολικά η κοινότητα έχει 661 κατοίκους.

Η Κοινότητα εκπροσωπείται από πενταμελές Συμβούλιο με επικεφαλής τον Πρόεδρο κ. Ανδρέα Αναγνωστόπουλο.

Κοινοτάρχες Βατολάκκου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Βατολάκκου.

Ιστορικά στοιχεία 
Το χωριό αναφέρεται από τον Φραντσέσκο Μπαρότσι το 1577 ως Vatolaco, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως Vattolaco με 261 κατοίκους, 78 οφειλόμενες αγγαρίες και εννέα προνομιούχους. Ο Φραντσέσκο Μπαζιλικάτα το 1630 αναφέρει το χωριό ως Vatholaco. Στην αιγυπτιακή απογραφή του 1834, όπως τη διέσωσε ο Ρόμπερτ Πάσλεϊ, αναφέρεται ως Vatolako, με 50 χριστιανικές και 15 μουσουλμανικές οικογένειες.

Το 1881 ανήκε στον δήμο Λάκκων και σύμφωνα με την απογραφή είχε 512 χριστιανούς και 28 τούρκους κατοίκους. Στην απογραφή του 1900 είχε 668 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 ορίστηκε έδρα ομώνυμης κοινότητας η οποία υπήρχε μέχρι την Καποδιστριακή διοικητική διαίρεση το 1998, όταν εντάχθηκε στον τοτε δήμο Μουσούρων. Το 2011 εντάχθηκε πάλι ώς κοινότητα στον νέο δήμο Πλατανιά.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Στην κεντρική πλατεία του χωριού βρίσκεται ο δίκλιτος ναός των αποστόλων Πέτρου και Παύλου και του αγίου Χαραλάμπου, ο οποίος άρχισε να κτίζεται στον 18ο αιώνα. Το καμπαναριό του ναού, ύψους 22 μέτρων, κτίστηκε σε ανάμνηση των εγκλημάτων των Γερμανών κατά τη κατοχή, με δωρέα του Ευάγγελου Μαρκουλάκη. Επίσης στην πλατεία βρίσκεται το σχολείο του χωριού, το οποίο κτίστηκε τη δεκαετία του 1930. Στο χωριό λειτουργεί  Μουσείο Ελιάς και Λαδιού-Λαογραφική Συλλογή Δερμιτζάκη, το οποίο στεγάζεται στο παλιό ελαιοτριβείο του χωριού.

Κοντά στο χωριό έχει κτιστεί το φράγμα του Βαλσαμιώτη, ύψους 67 μέτρων από τη βάση, το οποίο μπορεί να συγκρατήσει 6 εκατομμύρια κυβικά μέτρα νερού.

Παραπομπές 

Χωριά του νομού Χανίων
Δήμος Πλατανιά
Κομμιφόρος η μύρρα

Η Κομμιφόρος η μύρρα (επιστημονική ονομασία: Commiphora myrrha), ονομάζεται μύρο ή  μύρρο (myrrh), Αφρικανικό μύρο (African myrrh), herabol myrrh, Σομάλικο μύρο (Somali myrrhor), κοινό μύρο (common myrrh), ή κόμμι μύρου (gum myrrh) είναι δένδρο της οικογένειας Burseraceae. Είναι από τα πρωταρχικά δένδρα τα οποία χρησιμοποιούνται στην παραγωγή του μύρου, τη ρητίνη η οποία γίνεται από το χυμό (sap) του ξηρού δένδρου. Το δένδρο είναι εγγενές στην Αραβική χερσόνησο (Ομάν, Υεμένη) και στην Αφρική (Τζιμπουτί, Αιθιοπία, Σομαλία, Βορειοανατολική Κένυα).Στα Αραβικά ονομάζεται 'μουρ' (المر), που σημαίνει πικρό, είναι από το κόμμι του δένδρου και το κόμμι, μοιράζονται την ίδια ονομασία. Το έλαιο είναι πολύ γνωστό και ονομάζεται Oleoresin. Στη Μέκκα είναι πολύ γνωστό και ονομάζεται ‘Mur Makki’. Είναι αντισηπτικό, αντιμυκητιασικό, αντιπαρασιτικό και μπορεί να χρησιμοποιηθεί για απολύμανση δια καπνού ή για στοματική χρήση. Έχει χρησιμοποιηθεί ως στυπτικό, αντισηπτικό, αντιπαρασιτικό, αντιβηχικό, εμμηναγωγό και ως αντισπασμωδικός παράγοντας. Συχνά περιλαμβάνεται σε μείγματα που χρησιμοποιούνται για τη θεραπεία σκωλήκων, τραυμάτων και σηψαιμίας. Στη Hadees{{refn|group="Σημ."| {{Hadees = Ahsan al Hadees (επεξήγηση του Κορανίου, έργο του Πακιστανού Σιιτικού λόγιου, ποιητή, ιστορικού και φιλοσόφου Talib Jauhari).}}}} αναφέρεται ως απολυμαντικό δια του καπνού με αυτό και έχει βρεθεί ότι είναι πολύ χρήσιμο ως τέτοιο.

Ανάπτυξη 
Η Κομμιφόρος η μύρρα (Commiphora myrrha) είναι πολύ ακανθώδης και φτάνει σε ύψος περίπου 4 μ. (13 πόδια). Αναπτύσσεται σε υψόμετρο μεταξύ περίπου 250 μ. έως 1300 μ. (820 έως 4.270 πόδια) με μέση ετήσια βροχόπτωση περίπου 23 έως 30 cm (9.1 έως 11,8 ίντσες). Αποδίδει καλύτερα σε λεπτά εδάφη, κυρίως σε περιοχές με ασβεστόλιθο.

Δείτε επίσης
 Μύρο

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι 
  Κατάλογος των Χημικών που βρέθηκαν στην Commiphora myrrha (Dr. Duke's Databases)

myrrha
Φαρμακευτικά φυτά της Αφρικής
Φαρμακευτικά φυτά της Ασίας
Δέντρα της Αραβικής χερσονήσου
Χλωρίδα του Ομάν
Χλωρίδα του Τζιμπουτί
Χλωρίδα της Αιθιοπίας
Χλωρίδα της Σομαλίας
Χλωρίδα της Κένυα
Όντρεϊ Τανγκ

Η Όντρεϊ Τανγκ (18 Απριλίου 1981, γνωστή στο παρελθόν σαν Αούτριους Τανγκ) είναι Ταϊβανέζα προγραμματίστρια ελευθέρου λογισμικού, η οποία είχε συμπεριληφθεί μέσα στις δέκα σπουδαιότερες μορφές της ταϊβανικής πληροφορικής. Τον Αύγουστο του 2016, της ζητήθηκε να συμμετάσχει στην κυβέρνηση κι έγινε υπουργός άνευ χαρτοφυλακίου. Είναι η πρώτη τρανς που συμμετέχει σε υψηλή κυβερνητική θέση.

Βιογραφία 
Οι γονείς της Τανγκ ήταν ο Τανγκ Κουάνγκ-χουα και η Λι Για-τσινγκ. Ήδη από μικρή ηλικία έδειξε έφεση στους υπολογιστές, ξεκινώντας να μαθαίνει τη γλώσσα προγραμματισμού Perl, σε ηλικία 12 ετών. Δύο χρόνια αργότερα παράτησε το σχολείο, μη μπορώντας να ενταχθεί στη μαθητική ζωή.  Σε ηλικία 19 ετών (το 2000), η Τανγκ κατείχε θέσεις σε εταιρείες λογισμικού στην Καλιφόρνια, δουλεύοντας στη Σίλικον Βάλλεϋ, ως επιχειρηματίας. 

Προς το τέλος του 2005, ξεκίνησε τις διαδικασίες για τον επαναπροσδιορισμό φύλου, από αρσενικό σε θηλυκό, αλλάζοντας και τα ονόματά της, σε κάποια που αντικατροπτίζονται περισσότερο στην εμφάνισή της. Όταν έγινε γνωστός ο επαναπροσδιορισμός φύλου της, δήλωσε: «Είχα αποκλείσει τελείως την πραγματικότητα από τη ζωή μου και ζούσα για χρόνια στους υπολογιστές, επειδή ο νους μου ήξερε καλά ότι είμαι γυναίκα, σε αντίθεση με τις κοινωνικές προσδοκίες, που επιζητούν το αντίθετο».

Το ειδησεογραφικό τηλεοπτικό κανάλι της Κίνας, ETToday, ανέφερε ότι η Τανγκ, έχει δείκτη νοημοσύνης (IQ) που φτάνει τα 180. Η Τανγκ υποστηρίζει τον αυτοδιδακτισμό και τον αναρχοατομικισμό.

Παραπομπές

Περαιτέρω ανάγνωση

Εξωτερικοί σύνδεσμοι 

 Audrey's Pugs Journal and Personal Blog.
 An interview with Autrijus by Debby (in Mandarin)
 Podcast interview with Audrey on Perlcast
 Perl Archive Toolkit
 Audrey's contributions on CPAN
 "SocialCalc"
 Can Taiwan Build An 'Asian Silicon Valley'?
 "Asian Silicon Valley" in Taoyuan misses key points
 'Asian Silicon Valley' project will change Taiwan's future: premier
 Asian Silicon Valley = Taiwan’s DPP Collision with Student Movement

Προγραμματιστές ελεύθερου λογισμικού
ΛΟΑΤ πρόσωπα
Τρανς και τρανσέξουαλ γυναίκες
Ταϊβανέζοι πολιτικοί
Κάθριν Τζόνσον

Η Κάθριν Κόουλμαν Γκομπλ Τζόνσον (αγγλικά: Katherine Coleman Goble Johnson, 26 Αυγούστου 1918 - 24 Φεβρουαρίου 2020) ήταν Αμερικανίδα μαθηματικός, που οι υπολογισμοί της σχετικά με τους μηχανισμούς τροχιάς της NASA, ως εργαζόμενη εκεί,  ήταν αποφασιστικά σημαντικοί, για την επίτευξη της πρώτης και των ακόλουθων εκτοξεύσεων επανδρωμένων διαστημόπλοιων στο διάστημα. Κατά την 35ετή καριέρα της στη NASA και στον προκάτοχο αυτής, η Τζόνσον απέκτησε υψηλή φήμη ως αυθεντία στους πολύπλοκους υπολογισμούς και ότι συνεισέφερε τα μέγιστα στη χρήση υπολογιστή για την πραγματοποίηση διαφόρων εργασιών. Οι υπηρεσίες διαστήματος της πίστωσαν ότι ήταν «η πρώτη Αφροαμερικανίδα γυναίκα που εργάστηκε στη NASA, ως επιστήμονας». 

Η δουλειά της Τζόνσον περιελάμβανε υπολογισμούς για την τροχιά, εκτοξεύσεις και επείγουσες επιστροφές για το Πρόγραμμα Μέρκιουρι, που σε αυτό συμμετείχαν οι Άλαν Σέπαρντ, ο πρώτος Αμερικανός στο διάστημα, και Τζον Γκλεν, ο πρώτος Αμερικανός σε τροχιά, όπως επίσης και στα μονοπάτια που θα συναντούνταν το Apollo Lunar Module και το Apollo command module του Προγράμματος Apollo, για την πτήση τους προς τη σελήνη. Οι υπολογισμοί της ήταν επίσης πολύ αποφασιστικοί και για το πρόγραμμα Space Shuttle, ενώ εργάστηκε και για το σχέδιο για πτήση στον Άρη. 

Το 2015, ο τότε Πρόεδρος Μπαράκ Ομπάμα, τη βράβευσε με το Προεδρικό Μετάλλιο Ελευθερίας. Το 2016, ήταν ο βασικός χαρακτήρας της ταινίας Αφανείς Ηρωίδες, υποδυόμενη από την Ταράτζι Π. Χένσον. Το 2019, η Τζόνσον, έλαβε το βραβείο του Χρυσού Μεταλλίου του Κονγκρέσου. Πέθανε σε οίκο ευγηρίας στις 24 Φεβρουαρίου 2020 σε ηλικία 101 ετών.

Πραπομπές

Εξωτερικοί σύνδεσμοι 

Katherine G. Johnson Video produced by Makers: Women Who Make America
Introduction by Dr. Ellen Stofan, "The Untold History of Women in Science and Technology"Ellen Stofan, White House.gov

 
 NASA Technical Reports Server (NTRS): Johnson, K. G.

Αμερικανοί μαθηματικοί
Αμερικανοί επιστήμονες υπολογιστών
NASA (πρόσωπα)
BBC 100 (γυναίκες)
Υπεραιωνόβιοι
Αγροτικός Αστέρας Ποδόσφαιρο Γυναικών

Η ομάδα ποδοσφαίρου γυναικών του Αγροτικού Αστέρα ιδρύθηκε το 2016 και πλέον αγωνίζεται στην Α' Εθνική Γυναικών. Εδρεύει στον Εύοσμο Θεσσαλονίκης και έχει ως έδρα το «Δημήτρης Κοντικάκης».

Τη σεζόν 2016-2017 γυναικεία ομάδα συμμετείχε για πρώτη φορά στο πρωτάθλημα της Γ' Εθνικής. Με μία επιβλητική πορεία, ήρθε η πρώτη άνοδος και την επόμενη σεζόν η ομάδα αγωνίστηκε στη Β' Εθνική. Η πρώτη σεζόν στη δεύτερη τη τάξει κατηγορία ήταν σεζόν προσαρμογής. Η αγωνιστική περίοδος 2018-2019 ήταν ιστορική για το σύλλογο αφού στο τέλος της ο Αγροτικός Αστέρας πανηγύρισε την άνοδο στην Α' Εθνική, κατακτώντας το πρωτάθλημα στον πρώτο όμιλο της Β' Εθνυλος. Η παρουσία της ομάδας στην Α' Εθνική έχει «ταράξει» τα νερά του αθλητισμού της Θεσσαλονίκης καθώς για πρώτη φορά μία ομάδα του δυτικού τομέα της πόλης συμμετέχει στην κορυφαία κατηγορία του ελληνικού ποδοσφαίρου. Ο πρώτος αγώνας του Αγροτικού Αστέρα στην Α' Εθνική κατεγράφη στο γήπεδο της Τριανδρίας στις 13 Οκτωβρίου του 2019 απέναντι στον Άρη. Στις 20 Οκτωβρίου του 2019 ο Αγροτικός Αστέρας πέτυχε την πρώτη του νίκη στην κορυφαία κατηγορία του ελληνικού ποδοσφαίρου, επικρατώντας του ΟΦΗ στον Εύοσμο με 2-1, χάρη στα γκολ των Παπαδοπούλου και Κουπετσίδου.

Σύλλογος 
Το γυναικείο τμήμα ανήκει στον ΠΜΑΣ Αγροτικός Αστέρας.

Ο Προοδευτικός Μορφωτικός Αθλητικός και Προσκοπικός Σύλλογος «Ο Αγροτικός Αστήρ» (Π.Μ.Α.Σ. Αγροτικός Αστήρ) είναι ποδοσφαιρική ομάδα της Θεσσαλονίκης που ιδρύθηκε το 1932 στο Νέο Κουκλουτζά (Εύοσμο) από πρόσφυγες της Μικράς Ασίας και αγωνιζόταν με την επωνυμία «ΠΑΕ Αγροτικός Αστέρας 1932» στις επαγγελματικές κατηγορίες. Το πρακτικό ίδρυσης και η αίτηση για την αναγνώριση του συλλόγου κατατέθηκαν στο Πρωτοδικείο στις 10 Ιανουαρίου 1930. O «Αγροτικός Αστήρ» οφείλει την ονομασία του στην αγροτική προέλευση και ενασχόληση των κατοίκων, την αγροτιά δηλαδή της περιοχής, η οποία μάλιστα συμβολίζεται στο έμβλημά του με το αστέρι που αναδύεται μέσα από τα στάχυα, καθώς και με το πράσινο και άσπρο χρώμα της φανέλας του.

'Τίτλοι 

 Πρωταθλήτρια Γ' Εθνικής (2016-2017)
 Πρωταθλήτρια Β' Εθνικής (2018-2019)

Έδρα 
«Δημήτρης Κοντικάκης», Εύοσμος, Θεσσαλονίκη

Χωρητικότητα 2,267 θεατές

Τρέχουσα σύνθεση ομάδας

Υποστηρικτές 
Ο σύνδεσμος των οργανωμένων οπαδών της ομάδας του Αγροτικού Αστέρα ονομάζεται  Green Ghetto Gate 2.

Ποδόσφαιρο
Γυναικείο ποδόσφαιρο
Γυναίκες
Αγροτικός Αστέρας Ευόσμου Π.Μ.Α.Σ.
Επίσκοπος Ωρεών Φιλόθεος Θεοχάρης

Ο Επίσκοπος Ωρεών Φιλόθεος (κατά κόσμον Θεοχάρης Θεοχάρης, Χαλκίδα, 9 Ιουλίου 1977), είναι Έλληνας επίσκοπος της Εκκλησίας της Ελλάδας και Αρχιγραμματέας της Ιεράς Συνόδου της Εκκλησίας της Ελλάδος, από τις 21 Μαρτίου 2019.

Βιογραφικά Στοιχεία 
Ο Επίσκοπος Ωρεών Φιλόθεος, γεννήθηκε στις 9 Ιουλίου 1977 στη Χαλκίδα. 

Αρχικά σπούδασε στην Ανωτέρα Εκκλησιαστική Σχολή Αθηνών (1995-1998) και ακολούθως στη Θεολογική Σχολή του Εθνικού και Καποδιστριακού Πανεπιστημίου Αθηνών (1998-2002). Πραγματοποίησε μεταπτυχιακές σπουδές στη Θεολογική Σχολή του Αριστοτελείου Πανεπιστημίου Θεσσαλονίκης.

Στις 16 Φεβρουαρίου 2002 εκάρη μοναχός στην Μονή Αγίου Γεωργίου Άρμα (κοντά στο χωριό Φύλλα Ευβοίας). Στις 17 Φεβρουαρίου 2002 χειροτονήθηκε Διάκονος από τον Μητροπολίτη Χαλκίδος Χρυσόστομο. Στις 19 Ιουνίου 2002 χειροτονήθηκε Πρεσβύτερος από τον ίδιο Μητροπολίτη, λαβών και το οφίκιο του Αρχιμανδρίτη.

Υπηρέτησε ως Ιεροκήρυκας (2002-2009) και Γενικός Αρχιερατικός Επίτροπος (2009-2016) της Μητροπόλεως Χαλκίδος, Ιστιαίας και Βορείων Σποράδων. Παράλληλα, εργάστηκε στην Κατήχηση της Νέων, ως Κατηχητής και ως αρχηγός σε μία εκ των Κατασκηνωτικών περιόδων στις εγκαταστάσεις των Κατασκηνώσεων της Ιεράς Μητροπόλεως Χαλκίδος, στις Ροβιές και από του έτους 2014 ήταν μέλος της Εταιρείας Προστασίας Ανηλίκων Χαλκίδος, ως εκπρόσωπος της Μητροπόλεως. Τυγχάνει Διπλωματούχος της Βυζαντινής Μουσικής από του έτους 2000, διετέλεσε Διευθυντής και Καθηγητής της Σχολής Βυζαντινής Μουσικής της Ιεράς Μητροπόλεώς Χαλκίδος, δίδαξε ως Καθηγητής στις Ειδικές Σχολές της Μητροπόλεως, των Υποψηφίων Κατηχητών και Κατασκηνωτικών Στελεχών. Συντόνισε για αρκετά χρόνια τις Σχολές Γονέων της Ιεράς Μητροπόλεως Χαλκίδος. Υπηρέτησε ως μέλος του Διοικητικού Συμβουλίου του Εκκλησιαστικού Ορφανοτροφείου Αρρένων, καθώς και του Πολιτιστικού Ιδρύματος «ΑΓΙΟΣ ΤΙΜΟΘΕΟΣ ΕΥΡΙΠΟΥ».

Το 2016 διορίστηκε Γραμματέας της Συνοδικής Επιτροπής Εκκλησιαστικής Εκπαιδεύσεως και Επιμορφώσεως του Εφημεριακού Κλήρου. Το 2018 διορίστηκε Α΄ Γραμματέας-Πρακτικογράφος της Ιεράς Συνόδου. Στις 21 Μαρτίου 2019 διορίστηκε Αρχιγραμματέας της Ιεράς Συνόδου, μετά από απόφαση του Αρχιεπισκόπου Αθηνών Ιερωνύμου. 

Στις 11 Οκτωβρίου 2019, με πρόταση του Αρχιεπισκόπου, εξελέγη Βοηθός Επίσκοπος της Ιεράς Αρχιεπισκοπής Αθηνών, υπό τον τίτλο της πάλαι ποτέ διαλαμψάσης Επισκοπής Ωρεών. Χειροτονήθηκε, στις 15 Οκτωβρίου 2019, στον Μητροπολιτικό Ναό Αθηνών, από τον Αρχιεπίσκοπο Αθηνών συμπαραστούμενο από πλειάδα Μητροπολιτών.

Παραπομπές 

Έλληνες ιεράρχες
Φιλόθεος Θεοχάρης
Φιλόθεος Θεοχάρης
Επίσκοποι Ωρεών
Μόουζες Κίνγκσλεϊ

Ο Μόουζες Κίνγκσλεϊ (Moses Kingsley) (Ενούγκου, 16 Νοεμβρίου 1994) είναι Νιγηριανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ / σέντερ για τον Ιωνικό Νίκαιας

Κολεγιακή σταδιοδρομία 
Στα πρώτα δύο χρόνια του στο Αρκάνσας, ο Κίνγκσλεϊ έπαιξε πίσω από τον Μπόμπι Πόρτις. Είχε μία εκρηκτική τριτοετής σεζόν, με μέσο όρο 15,9 πόντους και 9,3 ριμπάουντ ανά αγώνα και φλέρταρε με το NBA Ντραφτ 2016, αλλά αποφάσισε να μην δηλώσει συμμετοχή. Στην τελευταία χρονιά του, ονομάστηκε preseason SEC Player της χρονιάς. Δεν ανταποκρίθηκε πλήρως στη βράβευση του, όμως είχε κατά μέσο όρο 12 πόντους, 7.7 ριμπάουντ και 2.6 τάπες ανά αγώνα και ήταν στην επιλογή της Δέυτερης All-SEC ομάδας. Ως τελειόφοιτος, ο Κίνγκσλεϊ οδήγησε τους Ρέιζομπακς σε ρεκόρ 26-10 και στη συμμετοχή στο δεύτερο γύρο του τουρνουά NCAA. Στην κολεγιακή σταδιοδρομία του, τερμάτισε στην 25η θέση των σκόρερ όλων των εποχών για τους Ρέιζομπακς με 1.200 πόντους. Είχε 24 ντάμπλ ντάμπλ κατά τη διάρκεια της σταδιοδρομίας του στο Αρκάνσας και οι 256 τάπες τον κατατάσσουν στην τρίτη θέση στην ιστορία του κολεγίου.

Επαγγελματική σταδιοδρομία 
Ο Κίνγκσλεϊ συμμετείχε με τους Μινεσότα Τίμπεργουλβς στο ΝΒΑ Σάμερ Λιγκ. Στις 12 Αυγούστου 2017, υπέγραψε με τη βελγική Άντβερπ Τζάιαντς.  Με την ομάδα κατέκτησε το βελγικό κύπελλο (2019) και την 3η θέση στο Μπάσκετμπολ Τσάμπιονς Λιγκ (2019). 

Στις 11 Ιουλίου 2019, υπέγραψε με το Περιστέρι της Α1 Εθνικής. Ολοκλήρωσε τις υποχρεώσεις του στο Μπάσκετμπολ Τσάμπιονς Λιγκ με 8.9 πόντους, 8.1 ριμπάουντ και 1.4 τάπες ανά αγώνα, ενώ μέτρησε συνολικά πέντε ντάμπλ-ντάμπλ. Την ίδια ώρα εντός συνόρων μετρούσε 8.6 πόντους και 5.9 ριμπάουντ μ.ο. στο Πρωτάθλημα Ελλάδας. 

Τον Ιούλιο του 2020, συμφώνησε με την ισπανική Μπιλμπάο Μπασκέτ. Σε οκτώ αγώνες που αγωνίστηκε στο Πρωτάθλημα Ισπανίας μέτρησε 4,4 πόντους και 2,4 ριμπάουντ μέσο όρο.  

Στις 12 Δεκεμβρίου 2020, ανακοινώθηκε από την Α.Ε.Κ.

The Basketball Tournament 
Ο Κίνγκσλεϊ έπαιξε με την Team Arkansas στο The Basketball Tournament 2018. Σε 2 αγώνες, είχε κατά μέσο όρο 5 πόντους, 5 ριμπάουντ, και 1,5 κλέψιμο ανά αγώνα. Η Team Arkansas έφτασε στον δεύτερο γύρο, πριν αποκλειστεί από τους Talladega Knights.

Παραπομπές

Εξωτερικοί σύνδεσμοι 
 Προφίλ στο NBADraft.net 
 Προφίλ στο Twitter 
 Προφίλ στο esake.gr 

Νιγηριανοί καλαθοσφαιριστές
Σέντερ
Πάουερ φόργουορντ
Καλαθοσφαιριστές Άντβερπ Τζάιαντς
Καλαθοσφαιριστές βελγικών συλλόγων
Καλαθοσφαιριστές Περιστερίου
Καλαθοσφαιριστές ΑΕΚ
Καλαθοσφαιριστές ελληνικών συλλόγων
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα
Ορθούνι Χανίων

Το Ορθούνι (επίσημο: το Ορθούνιον) ίναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Ανήκε στην Επαρχία Κυδωνίας. Απέχει 24 χιλιόμετρα από τα Χανιά και είναι κτισμένο σε υψόμετρο 360 μ.

Κοινότητα Ορθουνίου 
Εκτός από την έδρα της, η Κοινότητα Ορθουνίου περιλαμβάνει και τον οικισμό Λαγγός. Η απογραφή του 2011 αναφέρει:

 Λαγγός, ο (20)
 Ορθούνιον, το (74)

Συνολικά η κοινότητα έχει 94 κατοίκους.

Η Κοινότητα εκπροσωπείται από τον Πρόεδρο κ. Βασίλειο Μακρυνάκη.

Κοινοτάρχες Ορθουνίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ορθουνίου.

Ιστορικά στοιχεία 
Το χωριό αναφέρεται από τον Φραντσέσκο Μπαρότσι το 1577 ως Orthuni, στην επαρχία Κυδωνίας. Στην ενετική απογραφή του 1583 από τον Καστροφύλακα αναφέρεται ως Ortugni ή Ortuni με 126 κατοίκους, 48 οφειλόμενες αγγαρίες και 12 προνομιούχους. Kαι ο Φραντσέσκο Μπαζιλικάτα το 1630 αναφέρει το χωριό ως Orthuni. Στην αιγυπτιακή απογραφή του 1834 αναφέρεται ως Orthuni μαζί με άλλα χωριά της περιοχής των Λάκκων.

Το 1881 ανήκε στον δήμο Λάκκων και σύμφωνα με την απογραφή είχε αμιγώς χριστιανικό πληθυσμό, με 200 κατοίκους. Στην απογραφή του 1900 είχε 277 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1925 το χωριό προσαρτήθηκε στην κοινότητα Καρών, αλλά το 1930 ορίστηκε έδρα ομώνυμης κοινότητας. Η κοινότητα Ορθουνίου συνέχισε να υπάρχει μέχρι την Καποδιστριακή διοικητική διαίρεση το 1997, όταν εντάχθηκε στον τοτε δήμο Μουσούρων.

Απογραφές πληθυσμού 
Αναλυτικά η δημογραφική πορεία του χωριού σύμφωνα με τις απογραφές:

Σημεία ενδιαφέροντος 
Το χωριό διαθέτει δύο εκκλησίες, τον ναό της Παναγίας και τον ναό του Προφήτη Ηλία, ο οποίος κτίστηκε επί ενετικών χρόνων. Στη θέση Μουτσουδία βρίσκεται σπήλαιο με πολλούς θαλάμους και πλούσιο διάκοσμο. Σε μικρή απόσταση βρίσκεται ένας πολύ μεγάλος πλάτανος.

Αυτοδιοικητική ιστορία 
Η κοινότητα Ορθουνίου συστάθηκε στις 31 Μαρτίου 1930 με την απόσπαση του οικισμού Ορθούνι από την κοινότητα Καρρών Κυδωνίας και λειτούργησε ως την κατάργησή της, το 1997.

Πρόεδροι Τοπικής Κοινότητας (από το 2019 Κοινότητας) 
2014-2019: Κώστας Κατσουλάκης  Δολοφονήθηκε εν ενεργεία σε αναίτια επίθεση συντοπίτη του, έξω από το μίνι μάρκετ που λειτουργούσε ο ίδιος, στις 12 Μαΐου 2019 και ενώ ήταν ο μοναδικός υποψήφιος στις επόμενες εκλογές.

Προσωπικότητες 
 Γεώργιος Στρατινάκης (1882-1972) - Μακεδονομάχος

Παραπομπές 

Χωριά του νομού Χανίων
Δήμος Πλατανιά